**Մարիա Կարմելա Լանցետտա** (իտալ.՝ Maria Carmela Lanzetta, մարտի 1, 1955(1955-03-01), Մամոլա, Ռեջիո Կալաբրիա, Կալաբրիա, Իտալիա), Ռենցիի կառավարության շրջանների և ինքնավարության հարցերով նախարար (2014-2015)։

Կենսագրություն
--------------

Կալաբրիա մարզում Ռեջիո Կալաբրիա գավառում գտնվող Մոնաստերաչե քաղաքում եղել է դեղատան սեփանակատեր, 2006 թվականին դարձել է քաղաքապետ և իրեն դրսևորել է նդրանգետայի դեմ անզիջում մարտիկ։ 2013 թվականի հուլիսին հրաժարական է տվել այն բանից հետո, երբ նրա դեղատունը այրել են, իսկ մեքենան ծակծկել են որսորդական հրացանով։ Սակայն իր հրաժարականի որոշումը բացատրել է ոչ թե վախով, այլ քաղաքականության հիասթափությամբ, «քանի որ այն ստիպում է մտածել ռազմավարության մասին, այլ ոչ թե մարդկանց խնդիրների մասին»։ Դառնալով դեմոկրատական կուսակցության հայտնի քաղաքական գործիչ Պիպպո Չիվատիի հետևորդը՝ հրավիրվել է Ռենցիի կառավարություն և զբաղեցրել նախարարի պաշտոնը առանց տարածաշրջանների և ինքնավարության գործերի պորտֆելի։

2015 թվականի հունվարի 26-ին հրաժարական է տվել նախարարական պաշտոնից՝ ընդունելով Կալաբրիայի նահանգապետ Մարիո Օլիվերիո՝ տարածաշրջանի կառավարությունում աշխատելու առաջարկը (Հանրապետության նախագահի հրաժարականն ընդունելու մասին հրամանագիրը ստորագրվել է 2015 թվականի հունվարի 30-ին)։ Այնուամենայնիվ, տարածաշրջանային կառավարությունում ասեսորի պաշտոնից նա, ի վերջո, հրաժարվել է, քանի որ նոր ասեսորների ցուցակում կար ոմն Նինո դե Գաետանո, որի նկատմամբ նախկինում հետաքննություն էր իրականացրել «Ros»-ի կազմակերպված հանցավորության դեմ պայքարի կարաբիներների կորպուսի ստորաբաժանումը՝ «ձայն վաճառելու» կասկածանքով, և վերադարձել է իր Մոնաստերաչեում գտնվող դեղատունը։

Քննադատները հիշեցնում են, որ իր քաղաքական կենսագրության մեջ Լանցետտան ընտրողների աջակցությունն է ստացել միայն 5000-ից պակաս բնակչություն ունեցող Մոնաստերաչե փոքրիկ քաղաքում։ Ընդ որում, 2006 թվականին նրա օգտին քվեարկել է քաղաքացիների 62 տոկոսը, իսկ 2011 թվականին նրան վստահվել է համերկրացիների միայն 35 տոկոսը, և նա ամենամոտ մրցակցին շրջանցել է միայն 51 ձայնով։ Մոնաստերաչեի բնակիչները Լանցետտայի նկատմամբ հավակնություններ են ունեցել որպես քաղաքապետ, սակայն 2012 թվականի մարտի 28-ի լույս 29-ի գիշերը՝ նրա մեքենայի կրակահերթից հետո, նրան տրամադրվել է պահակախումբ, իսկ ազգային մակարդակի այնպիսի քաղաքական գործիչներ, ինչպիսիք են Պիեռ Լուիջի Բերսանին, Ռոզի Բինդին, Էլզա Ֆորներոն և Սուզաննա Կամուսոն, նրան ցուցաբերել են անձնական աջակցություն։

Ընտանիք
-------

Ամուսնացել է ինժեներ, էլեկտրոնիկայի մասնագետ, դասախոս, Սինեմատեկի Կալաբրիայի ռեժիսոր-տնօրեն Ջովանի Սկարֆոյի հետ։ Ունի երկու երեխա։

Ծանոթագրություններ
------------------

1. 1 2  Giorgio Dell’Arti (2014 թ․ փետրվարի 26). "Maria Carmela Lanzetta". *Cinquantamila Giorni* (in իտալերեն). Corriere della Sera. Արխիվացված է the original 2015 թ․ փետրվարի 8-ին. Retrieved 2015 թ․ փետրվարի 8. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Accettazione delle dimissioni della dott.ssa Maria Carmela LANZETTA dalla carica di Ministro senza portafoglio". *DECRETO DEL PRESIDENTE DELLA REPUBBLICA* (in իտալերեն). Gazzetta Ufficiale. 2015 թ․ հունվարի 30. Retrieved 2015 թ․ մարտի 23.
3. ↑  "Governo, si dimette il ministro Lanzetta: farà l'assessore regionale in Calabria" (in իտալերեն). la Repubblica. 2015 թ․ հունվարի 26. Retrieved 2015 թ․ փետրվարի 8.
4. ↑  Ilario Lombardo (2015 թ․ փետրվարի 5). "Lanzetta, 'a ministra lascia Roma e torna in Calabria come farmacista" (in իտալերեն). la Stampa. Retrieved 2015 թ․ փետրվարի 8.
5. ↑  Orazio Tassone (2014 թ․ փետրվարի 22). "Cara Lanzetta, hai distrutto la mia città. Come farai a salvare le Regioni?" (in իտալերեն). il Giornale. Retrieved 2015 թ․ փետրվարի 8.

Արտաքին հղումներ
----------------

* Paolo Fantauzzi (2014 թ․ փետրվարի 22). "Chi è Maria Carmela Lanzetta, il ministro che divide Matteo Renzi e Pippo Civati". *L’Espresso* (in իտալերեն). la Repubblica. Retrieved 2015 թ․ փետրվարի 8.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | GND: 1036225585 · VIAF: 304743630 · WorldCat VIAF: 304743630 |

 |